open-index/open-wikipedia-markdown huggingface dataset:
Canon EOS 1000D

**Canon EOS 1000D** on japanilaisen Canonin valmistama digijärjestelmäkamera. Se on Canon EOS 450D:n riisuttu malli, jossa muutamien ominaisuuksien poistamisella kuluttajille on voitu tarjota edullinen järjestelmäkamera.

Kamera tunnetaan Pohjois-Amerikassa nimellä **Rebel XS** ja Japanissa nimellä **Kiss F**.

## Kameran ominaisuudet
*10,1 megapikselin CMOS-kenno, polttovälikerroin 1,6
*Resoluutio 3&nbsp;888&nbsp;×&nbsp;2&nbsp;592 pikseliä (10,1 megapikseliä)
*ISO-herkkyys 100–1&nbsp;600
*Tallennus SD- tai SDHC-muistikortille
*Sarjakuvaus enintään 3 kuvaa sekunnissa
*7 pisteen automaattitarkennus 
*Itsepuhdistuva kuvakenno
*2,5 tuuman nestekidenäyttö elävällä etsinkuvalla 
*DIGIC&nbsp;III -prosessori 
*Mahd. kuvatyylien prosessointi 
*Ulkomitat 126,1&nbsp;×&nbsp;97,5&nbsp;×&nbsp;61,9&nbsp;mm 
*Paino 450 grammaa
*Sopii EF-/EF-S-objektiivien ja EX Speedlite -salamalaitteiden kanssa

## Lähteet

## Aiheesta muualla

* [Canon EOS 1000D Canonin sivuilla](https://www.canon-europe.com/support/consumer_products/products/cameras/digital_slr/eos_1000d.html?type=software&language=en&os=windows%2010%20(64-bit))
Lystimäki

**Lystimäki** () on Espoon Olarin kaupunginosan pienalue, jonka rajat kulkevat idässä Kehä II:ta, lännessä Uuskartanontietä, etelässä Länsiväylää ja pohjoisessa jotakuinkin Ylismäentietä mukaillen. Lystimäessä on muun muassa Päivänkehrän koulu ja Lystimäen päiväkoti. Lystimäki on pääasiassa omakoti-, paritalo- ja rivitaloaluetta. Alueen nimistö koostuu vuodenajoista ja muusta sellaisesta, esimerkiksi Kevätkuja ja Kalenteritie. Lähimmät kaupalliset palvelut ovat Neste K Uuskartanontien toisella puolen sekä Niitty-ostoskeskus, Olarin Prisma ja Iso Omena. Lystimäkeä lähin Länsimetron pysäkki on Niittykumpu. Lystimäkeen metron liityntälinjat kulkevat pääasiassa Uuskartanontiellä.

Olarinmäessä oli 6&nbsp;825 asukasta vuodenvaihteessa 2013–2014.

## Lähteet
Myanmarin jalkapallomaajoukkue

**Myanmarin jalkapallomaajoukkue** edustaa Myanmaria jalkapallon miesten maajoukkuekilpailuissa. Sitä hallinnoi Myanmarin jalkapalloliitto.

Myanmarin joukkue osallistui MM-kilpailujen karsintoihin ensimmäisen kerran vasta karsittaessa Etelä-Afrikan kisoihin 2010. Se pelasi karsinnoissa kahdesti Kiinaa vastaan häviten vierasottelun 0–7 ja kotiottelun 0–4. Olympialaisten jalkapalloturnauksessa maa pelasi Burman nimellä Münchenissä 1972. Se voitti Sudanin 2–0, mutta hävisi Neuvostoliitolle ja Meksikolle 0–1 pudoten jatkosta alkulohkon otteluiden jälkeen. 

Myanmar, tuolloin nimeltään Burma, on selviytynyt kerran Aasian-mestaruuskilpailujen lopputurnaukseen. Iranin kisoissa 1968 joukkue saavutti hopeaa sijoituttuaan viiden joukkueen sarjamuotoisessa lopputurnauksessa toiseksi isäntämaa Iranin jälkeen. Aasian kisojen jalkapalloturnauksessa maa saavutti Burman nimellä pronssia Manilan kisoissa 1954. Se pelasi välierässä Etelä-Koreaa vastaan jatkoajan jälkeen 2–2-tasapelin, mutta hävisi arvonnassa. Pronssiottelussa joukkue kukisti Indonesian 5–4. Bangkokin kisoissa 1966 Burma voitti mestaruuden. Kukistettuaan välierässä Singaporen 2–0 se voitti loppuottelussa Iranin 1–0. Bangkokissa 1970 Burma voitti välieräottelussa Intian 2–0. Loppuottelu Etelä-Koreaa vastaan päättyi jatkoajan jälkeen 0–0, ja joukkueet jakoivat mestaruuden. 
 
## Maailmanmestaruuskilpailut
*1930–1938 – *Ei osallistunut*
*1950 – *Vetäytyi*
*1954–1990 – *Ei osallistunut*
*1994 – *Vetäytyi*
*1998 – *Ei osallistunut*
*2002 – *Vetäytyi*
*2006 – *Hylättiin*
*2010–2018 – *Ei selviytynyt karsinnoista*

## Aasian-mestaruuskilpailut
*1956–1964 – *Ei osallistunut*
*1968 – Toinen sija
*1972–1992 – *Ei osallistunut*
*1996–2004 – *Ei selviytynyt karsinnoista*
*2007–2015 – *Ei osallistunut*
*2019 – *Ei selviytynyt karsinnoista*

## Lähteet

## Aiheesta muualla
*Myanmarin jalkapalloliiton sivusto
Korać cup 1991–1992

**[[Korać Cup]]in kausi 1991–1992** oli sarjan 21. kausi. Kausi alkoi 2. lokakuuta 1991 ja loppui 18. maaliskuuta 1992. Kauden voitti Il Messaggero.

## Tulokset
### Ensimmäisen karsintakierroksen pelit
Mukana oli 52 joukkuetta, jotka pelasivat pelit pareittain. Parit pelasivat kaksi peliä ja peleissä tehtyjen korien määrä ratkaisi jatkoon menijän. Pelit pelattiin 2. lokakuuta–10. lokakuuta 1991.

### Toinen karsintakierros
Mukana oli 32 joukkuetta. Pelit pelattiin 31. lokakuuta–7. marraskuuta 1991.

### Lohkovaihe
Lohkojen kaksi parasta joukkuetta pääsivät pudotuspeleihin. Kaikki joukkueet pelasivat toisiaan vastaan kahdesti. Ottelut pelattiin 27. marraskuuta 1991–15. tammikuuta 1992. 
#### Lohko A

#### Lohko B

#### Lohko C

#### Lohko D

### Pudotuspelit
Kahdeksan jäljellä olevaa joukkuetta pelasivat parittain kaksi peliä. Voittaja selvisi taas yhteenlaskettujen korien määrällä. Puolivälierät pelattiin 29. tammikuuta–5. helmikuuta. Välierät pelattiin 19. helmikuuta–26. helmikuuta ja finaalit pelattiin 11. maaliskuuta ja 18. maaliskuuta 1992.

## Aiheesta muualla
*FIBA
Oilinginoja

**Oilinginoja** on Oulujoen vesistöön kuuluva pieni joki, jonka alkulähde on Korteperänsuolla Utajärvellä. Joen alkupää jakaantuu kahteen haaraan: Ylimmäinen Korteoja ja Alimmainen Korteoja. Varsinainen Oilinginoja on vain kuutisen kilometriä pitkä luoteeseen kulkeva joki, joka laskee Oulujokeen Alasuvannon kohdalla. Jokisuulla  se ennen yhdystien 8300 alittamista laajenee pieneksi järvilompoloksi, *Oilinginpolveksi*. Laajentumiskohtaan on kaivettu pari kilometriä pitkä kanava pohjoisesta Naamanjoesta Polvensuon poikki. Oilinginojan ja Oulujoen yhtymäkohdassa aivan Rötönniemen kärjessä on vanha tervahaudan paikka.

## Aiheesta muualla
* Oilinki, Pekka 1998. Oilingin varrelta. Kustantaja: Utajärven kotiseutuyhdistys, Utajärvi. 179 s.
After Diff’rent Strokes: When the Laughter Stopped

**After Diff’rent Strokes: When the Laughter Stopped** on vuonna 2000 ensi-iltansa saanut yhdysvaltalainen televisioelokuva, jonka ohjasi Ted Haimes. Se perustui 1970-1980-luvulla esitetyn tilannekomediasarjan *[[Diff'rent Strokes]]* näyttelijöihin. Elokuvassa seurataan erityisesti näyttelijä Dana Platonin televisiosarjan jälkeistä elämää aina hänen kuolemaan saakka.

Elokuvassa oli alkuperäisessäkin sarjassa Willis Jacksonia näytellyt Todd Bridges, joka näytteli elokuvassa huumeiden myyjää. Puolestaan Corey Mendell Parker näytteli itse Bridgesia. Mukana oli myös muun muassa *[[Mighty Morphin Power Rangers]]issa* näytellyt David Yost.

## Näyttelijät

## Aiheesta muualla
*
Koristeomenapuu

**Koristeomenapuu** eli **purppuraomenapuu** (*Malus* Purpurea-ryhmä) on omenapuiden sukuun kuuluva lajikeryhmä. Koristeomenapuulajikkeita käytetään runsaasti pihojen koristekasveina. Ne tuottavat tarhaomenapuuta (*Malus domestica*) pienempiä omenoita. Vähäisimmillään koristeomenapuut ovat korkeintaan kaksi metriä korkeita, jolloin ne ovat pensaskorkuisia.

## Koristeomenapuulajikkeita

*Aamurusko, punakukkainen
*Hopa, vaaleanpunakukkainen ja -omenainen
*Kadetti, punakukkainen, tummanpunaisia omenoita
*Kirjailija, punakukkainen
*Kornikensis
*Linnanmäki
*Makamik, punakukkainen
*Ranetka Purpurovaja, omenat punaisia pyöreän lituskaisia
*Rixi, punakukkainen
*Royal Beauty
*Royalty, punakukkainen
*Wabiscaw
*Wierdak

## Lähteet
Nenäpunkki

**Nenäpunkki** (*Pneumonyssoides caninum*, *Pneumonyssus caninum*) on koiran nenä- ja poskionteloiden sekä nenäkuorikoiden limakalvoilla elävä loinen, jota ei ole tavattu muilla eläinlajeilla. Nenäpunkki havaittiin ensimmäisen kerran Yhdysvalloissa 1940. Euroopassa ensimmäinen havainto tehtiin Ruotsissa vuonna 1971. Tartunnan syytä ei tarkalleen tiedetä, mutta nenäpunkin epäillään siirtyvän suorassa kontaktissa.

## Ulkonäkö
Nenäpunkki on muodoltaan soikea ja väriltään kellertävä. Kooltaan se on 1–1,5&nbsp;mm pitkä ja 0,6–0,9&nbsp;mm leveä, joten sen voi havaita paljain silmin. Naaras on koirasta ja toukkaa kookkaampi. Täysikasvuisella nenäpunkilla on neljä jalkaparia ja toukalla kolme.

## Elämänkierto

Ilmeisesti nenäpunkkinaaras synnyttää toukkia munien kuoriutuessa jo naaraan sukupuolielimistössä. Nenäpunkilta puuttuu mitä todennäköisimmin nymfimuoto, ja kuusijalkaisesta toukasta muodostuu kahdeksanjalkainen aikuinen punkki suoraan nahanluonnin jälkeen.

## Tartunnan oireet ja hoito
Nenäpunkkitartuntaa on vaikea todeta, koska nenäpunkit elävät piilossa koiran nenä- ja poskionteloissa. Oireina tartunnasta on aivastelu, pärskiminen, nenän kutina, hajuaistin heikkeneminen, pään ravistelu ja käänteisaivastus. Lisäksi nenäpunkkitartunta saattaa aiheuttaa nenä- ja poskiontelontulehduksia. Harvinaisempia oireita ovat nenäverenvuoto, liiallinen kyyneleritys, hengityksen vinkuminen ja silmäkuopan sidekudoksen tulehdus.

Nenäpunkki tarttuu suorassa kosketuksessa, ja joillakin koirilla tartunta on oireeton.

Hoitona nenäpunkkitartunnassa käytetään muihin loisiin tarkoitettuja lääkevalmisteita, koska nenäpunkkia vastaan ei ole kehitetty omaa lääkettä. Nenäpunkkeihin tehoavat selamektiiniä, ivermektiiniä, milbemysiiniä, imidaklopridia tai moksidektiiniä sisältävät lääkkeet.

## Lähteet
* Veterinary Parasitology: M. A. Taylor ym., Blackwell Publishing, 2007, 

## Aiheesta muualla
* Suomen eläinlääkärilehti 2009, Frederike Ritter: Imidaklopridia ja moksidektiiniä sisältävän valmisteen teho koiran nenäpunkkitartunnan hoidossa  (PDF)
* Sympaatti - Itsenäiset eläinklinikat: Nenäpunkki
D. J. King

**D. J. King** (s. 27. kesäkuuta 1984 Meadow Lake, Saskatchewan, Kanada) on kanadalainen jääkiekkoilija. Taustaltaan hän on métis.

Hän pelasi uransa aikana 118 NHL-ottelua. Hän aloitti NHL-uransa kaudella 2006–2007 St. Louis Bluesissa, josta siirtyi neljän kauden jälkeen heinäkuussa 2010 Washington Capitalsiin. St. Louis sai vaihdossa Stefan Della Roveren. King oli voimahyökkääjä, joka tarpeen vaatiessa tappeli.

## Lähteet
* 
* 
* 
### Viitteet
Saostustitraus

**Saostustitraus** on titrausmenetelmä, jonka käyttö analyyttisessä kemiassa perustuu ioniyhdisteiden erilaisiin liukoisuuksiin veteen. Saostustitrauksella on  käyttöä erityisesti vesinäytteiden halogeeniatomien ionien, kuten kloridi-ionien, pitoisuuden määrittämisessä.

## Menetelmä
Saostustitraus perustuu tiettyjen kationien tai anionien kykyyn muodostaa niukkaliukoinen ioniyhdiste. Yksinkertaisimmillaan saostustitrauksessa tutkittavaa näytettä titrataan suolaliuoksella, joka sisältää sellaisia kationeja tai anioneja, jotka muodostavat näytteestä tutkittavien ionien kanssa saostuman. Saostuman muodostuttua voidaan kuluneen titrausliuoksen määrän avulla laskea liuoksen ionikonsentraatio.Tutkittavaan liuokseen voidaan lisätä indikaattoria, joka muodostaa niukkaliukoisen saostuman titrausliuoksen kanssa. Tällöin titrauksen loppupiste nähdään sakan värin muuttumisena. Koska sakan muodostumiseen vaikuttaa liuoksen konsentraatio, on indikaattroikonsentraation oltava matala, jotta saostuva indikaattori ei haittaisi tutkimuksen luotettavuutta.

## Mohrin titraus
Mohrin titraus on usein käytetty titrausmenetelmä kloridi-ionien pitoisuuden määrittämiseksi. Titrausliuoksena käytetään hopeanitraattiliuosta ja indikaattorina kaliumkromaattiliuosta. Muodostuvista yhdisteistä sekä hopeakloridi että hopeakromaatti ovat niukkaliukoisia. 

Ag+(aq) + Cl-(aq) → AgCl(s)

2 Ag+(aq) + CrO42-(aq) → Ag2CrO4(s)

Niukkaliukoisempi valkoinen hopeakloridisakka saostuu ensin. Kaikkien kloridi-ionien saostuttua alkaa saostua kellanpunainen hopeakromaattisakka, mikä on merkkinä titrauksen ekvivalenttipisteestä. Mohrin titrauksessa tutkittavan liuoksen pH:n tulisi olla välillä 7&ndash;10. liian happamissa olosuhteissa liuoksessa on vallitsevana kromihappo, jonka konjugaattiemäs kromaatti-ioni on. Tällöin saostumaa ei muodostu. Liian emäksisissä oloissa saostuu ruskeaa hopeaoksidia, joka peittää värillään titrauksen ekvivalenttikohdan.

## Lähteet
Mikko Koivusipilä

**Mikko Koivusipilä** (s. 27. tammikuuta 1973 Vantaa) on suomalainen radiotoimittaja, joka toimi Radio Rockin, Radio Aallon, Radio Suomipopin, HitMixin, Helmiradion ja Loopin musiikkipäällikkönä vuoteen 2018 asti. Nykyään hän toimii Nelonen Median musiikkijohtajana.

Musiikkipäälliköksi Koivusipilä nimettiin Radio Rockin ja Radio Aallon musiikkituottajan paikalta. Koivusipilä juonsi myös Radio Rockin perjantai-illan Uuden Rockin iltaa, jossa esiteltiin tuoreimmat rock-uutuudet.

Lisäksi Mikko Koivusipilä on toiminut juontajana Radio Aallolla, Kiss FM:llä, Radio 882:lla, Rogmo FM:llä ja Auran Aalloilla.

Koivusipilä toimi Radio Rockstarban tuomarina yhdessä Jone Nikulan kanssa. Radioiden Liitto on palkinnut Koivusipilän vuoden musiikkipäällikkönä vuonna 2004. Koivusipilä palkittiin vuoden musiikkipäällikönä myös vuonna 2010 musiikkialan vuotuisessa gaalassa Industry Awardsissa Tampereella.

## Lähteet
* Mediaviikko: Mikko Koivusipilästä Radio Rockin musiikkipäällikkö 

### Viitteet
Uudenkaarlepyyn maalaiskunnan vaakuna

**Uudenkaarlepyyn maalaiskunnan vaakuna** on saanut aiheensa pitäjänsinetistä vuodelta 1611. Sinetin aiheena on Kaarle IX:n monogrammi, kruunattu C-kirjain. Koska kirjainten käyttäminen ei ole hyvää heraldiikkaa, nimikirjaimen sijaan vaakunaan on valittu puolikuut, joista syntyy peilimonogrammia muistuttava symboli.

Vaakunan selitys on ”punaisessa kentässä kaksi vastakkain kääntynyttä ja lomittaista puolikuuta, joiden päällä kruunu; kaikki kultaa”. Vaakunan on suunnitellut Carol Hedberg, ja se vahvistettiin käyttöön 9. kesäkuuta 1965. Vaakuna muuttui epäviralliseksi kotiseutuvaakunaksi 1975 Uudenkaarlepyyn maalaiskunnan liityttyä Uudenkaarlepyyn kaupunkiin.

## Lähteet
*
Kapteeni Corellin mandoliini

**Kapteeni Corellin mandoliini** on yhdysvaltalais-brittiläis-ranskalainen elokuva vuodelta 2001. Sen pääosissa esiintyvät Nicolas Cage ja Penélope Cruz. Elokuva sijoittuu toisen maailmansodan aikaan, italialaisten miehittämään Kreikan saaristoon Kefalonian saarelle. Elokuvan käsikirjoitus perustuu Louis de Bernièresin samannimiseen romaaniin, ja monet kriitikot ovat pitäneet elokuvaa paljon huonompana kuin alkuteosta.

## Näyttelijät

Lähde: 

## Lähteet

## Aiheesta muualla
* 
*
Egyptiläinen museo

**Egyptiläinen museo** on Egyptin valtion muinaismuistojen säilyttämiseen keskittynyt kansallismuseo Tahririn aukiolla Kairossa.

## Historia

### Sitadellimuseo

Ensimmäiset yritykset lopettaa taide-esineiden ryöstely, sekä koota ja säilyttää Egyptin muinaismuistoja tehtiin käskynhaltija Muhammad Alin aikana 1835, kun hänen hallussaan olleet kokoelmat asetettiin näytteille Azbakian puistoon. 1850 Azbakian museon kokoelmat siirrettiin Saladinin linnakkeeseen, jota kutsuttiin *Sitadellimuseoksi*. 

### Bulaqin museo
Ranskalainen egyptologi Auguste Mariette perusti muinaismuistojen viraston *Service des Antiques de l’Egypte* ja pani Said Paššan myötävaikutuksella kansallismuseohankkeen vireille 1858. Museo avasi ovensa 1863 Kairon esikaupungissa Bulaqissa.

### Gizan museo
Marietten museo kärsi pahoin Niilin tulvissa 1878, ja museo oli suljettava. Vuonna 1886 uudelleen avattu museo toimi kuitenkin laina-ajalla, sillä oli selvää, että oli saatava ajanmukaisemmat tilat kasvaneille kokoelmille. 1890 museon esineistö siirrettiin kediivi Ismail Paššan palatsiin Gizaan odottamaan isomman museorakennuksen valmistumista.

### Midan al-Tahririn museo

Nykyisen, alusta alkaen museoksi suunnitellun Egyptiläisen museon rakennuksen peruskivi laskettiin kediivi Abbas II:n hallituskaudella huhtikuussa 1897. Gizan museon kaikki esineet siirrettiin uusiin tiloihin Tahrir-aukiolle 1902, ja uusi kansallismuseo vihittiin juhlallisesti 15. marraskuuta samana vuonna. Uusklassismia edustavan rakennuksen suunnitteli arkkitehti Marcel Dourgnon.

## Kokoelmat

Museon näyttelyyn kuuluu yli 120&nbsp;000 esinettä. Museon tiloissa on huone 18–20 dynastioiden kuninkaallisille muumioille, jotka löydettiin 1881 Deir el-Bahrista ja 1898 Amenhotep II:n haudasta. Presidentti Anwar Sadat sulki muumionäyttelyn 1981, mutta 1985 se avattiin rajoitetusti. Museon kuuluisimpia aarteita ovat Tutankhamonin täyskultainen kuolinnaamio ja muut lapsifaraon haudasta löydetyt esineet. Suurin osa museon kokoelmista on ahtauden vuoksi varastossa.

## Laajennushanke
Egyptiläisen museon laajennushanke on vireillä, ja ajanmukaisemmat tilat on suunniteltu avattavaksi lähelle Gizan suuria pyramideja. Nykyaikainen museohanke tunnetaan työnimellä *GEM* ('Grand Egyptian Museum', Suuri egyptiläinen museo). Gizan laajennuksen kokonaispinta-alan on arvioitu olevan 480&nbsp;000 m². Tahrir-aukion päärakennukseen jää edelleen valikoitujen taide-esineiden näyttely.

## Lähteet
Elijah Baley

**Elijah Baley** (joskus myös **Lije Baley**) on Isaac Asimovin luoma fiktiivinen poliisimies, joka selvittää rikoksia tulevaisuudessa, jossa robotit ja avaruusmatkustus ovat arkipäivää. Apulaisenaan hänellä on humanoidirobotti R. Daneel Olivaw. Hahmo esiintyy kolmessa Asimovin Robotti-sarjaan kuuluvassa romaanissa; *[[Teräsluolat]]* (*The Caves of Steel*, 1954), *[[Alaston aurinko]]* (*The Naked Sun*, 1957) ja *[[Aamunkoiton robotit]]* (*The Robots of Dawn*, 1983). Sen lisäksi hän esiintyy päähenkilönä novellissa *Peilikuva* (*Mirror Image*, 1972), joka on julkaistu suomeksi novellikokoelmassa *[[Robotit]]*.

Elijah Baley mainitaan useasti Robotti-sarjan neljännessä ja viimeisessä romaanissa *[[Robotit ja Imperiumi]]* (*Robots and Empire*, 1985), joka sijoittuu aikaan 200 vuotta hänen kuolemansa jälkeen.

## Hahmo

Elijah Baley työskentelee New Yorkin poliisissa tulevaisuudessa, jossa maan asukkaat ovat eristäytyneet katettuihin kaupunkeihin, joita asukkaat kutsuvat teräsluoliksi. Ihmiskunta on jakautunut kahtia näihin maan asukkaisiin ja avaruuslaisiksi kutsuttuihin uusia planeettoja asuttaneisiin ihmisiin. Kuten muutkin maan asukkaat, Baleykaan ei kestä olla pitkää aikaa ulkoilmassa ja avoin tila aiheuttaa hänelle pahoinvointia. Hän myös polttaa piippua, mutta yrittää päästä tästä tavasta eroon *Aamunkoiton roboteissa*. 

Baley kutsutaan *Teräsluolien* alussa selvittämään avaruuslaisen murhaa, johon hänelle annetaan avuksi humanoidirobotti R. Daneel Olivaw. Olivawista ja Baleysta tulee elinikäisiä ystäviä. He kohtasivat seuraavan kerran *Alastomassa auringossa*, jossa Baley joutuu matkustamaan kotiplaneetaltaan Solarian planeetalle selvittämään toisen avaruuslaisen murhaa. Baleysta tulee tässä romaanissa ensimmäinen maan asukas, joka on poistunut planeetalta avaruuden kolonisaation loppumisen jälkeen.

Jokaisessa Robotti-romaanissa, jossa Baley esiintyy, murhaan liittyvät tavalla tai toisella robotit, joihin on Asimovin kirjoille tyypilliseen tapaan ohjelmoitu robotiikan kolme pääsääntöä. Nämä säännöt, sekä planeettojen omat kulttuurit luovat säännönmukaisuuksia, joiden mukaan murha on voinut tapahtua. Esimerkiksi *Alastoman auringon* solarialaiset eivät kykene keskustelemaan toistensa kanssa kasvotusten vaan käyttävät hologrammeja, eivätkä näin ollen loogisesti ajateltuna ole kykeneviä tekemään murhaa, joka on kuitenkin tapahtunut.

Myöhemmin *Aamunkoiton roboteissa* käy ilmi, että Baleysta on tullut myyttinen maan asukkaiden sankari ja viittauksia häneen löytyy muistakin Asimovin myöhemmistä romaaneista, kuten *[[Kohti Säätiötä]]* (*Prelude To Foundation*, 1988) sekä *[[Säätiö ja Maa]]* (*Foundation And Earth*, 1988).
Harry Brandelius

**Harry Torbjörn Brandelius** (14. kesäkuuta 1910 – 5. syyskuuta 1994) oli ruotsalainen iskelmälauluja. Hän on yksi maansa suosituimmista iskelmälaulajista, ja hänet valittiinkin Sveriges Radion järjestämässä yleisöäänestyksessä maansa vuosisadan iskelmälaulajaksi. Hänen ensimmäinen suurmenestys oli laulu "Han hade seglat för om masten" ("Vanha merimies muistelee"), jonka hän levytti vuonna 1938. Brandelius teki Suomessa monta kiertuetta, joissa häntä säesti George de Godzinsky. Kotimaansa ja Suomen lisäksi hän esiintyi usein Norjassa ja Yhdysvalloissa, jossa hän esiintyi pohjoismaisille siirtolaisille. Brandeliuksen levytysura kesti 40 vuotta, kun hän levytti viimeiset laulunsa vuonna 1978.

## Filmografia
* *[[Ruunun reippaat rakkarit]]* (*Kronans käcka gossar*, 1939)
* *[[Vanhan kujan sävel]]* (*Melodin från Gamla Sta'n*, 1939)

## Lähteet

## Aiheesta muualla
* 
*
Matti Ahonen (jalkapalloilija)

**Matti Tapani Ahonen**  (10. toukokuuta 1955 Vaasa – 9. huhtikuuta 2016) oli suomalainen jalkapalloilija.

Laitapuolustajana pelannut Ahonen edusti urallaan Vaasan Palloseuraa 1972–1977 ja 1983–1992, Oulun Palloseuraa 1978–1981 ja Sepsi-78:a 1982. Hän voitti OPS:ssa Suomen mestaruuden 1979 ja 1980. Kaikkiaan Ahonen pelasi kahdeksan pääsarjakauden aikana 190 ottelua, joissa hän teki 11 maalia. 

Ahonen pelasi vuosina 1976–1980 maajoukkueessa yhteensä 4 maaottelua.

## Lähteet
Ad orientem

Katolisessa liturgiassa, samoin kuin muissakin läntisissä kirkoissa **ad orientem** (kohti itää) on ilmaisu papin orientoitumisesta kohti itää messun vieton aikana. Tämä orientointi on kuvattu "nousevan auringon kosmiseksi eleeksi joka esittää Jumalan universaalisuutta.  Kirkon alttari on suunnattu vanhastaan itään, kohti paratiisia, auringonnousua ja Jerusalemin .temppeliä. Tällöin oli mahdollista toimittaa messuvain niin, että pappi seisoo alttarin edessä kasvot kirkon alttariseinää eli apsista kohti (versus apsidem ad orientem). 

Käytännön taustalla on varhaiskristillinen tapa, jossa pappi rukoilee yhdessä seurakunnan kanssa kasvot kohti itää ja Jumalaa. Puhutellessaan seurakuntaa pappi toimii puolestaan Kristuksen persoonassa ja kääntyy näissä kohdissa kohti seurakuntaa. Tämä käytäntö alkoi muuttua Vatikaanin toisen kirkolliskokouksen jälkeen 1960-luvun alkupuoliskolla, jolloin messua alettiin viettää vapaasti seisovan "pöytäalttarin" äärellä, siten että pappi seisoo alttarin takana kasvot seurakuntaan päin (versus populum).

## Katso myös
* Katoliset riitukset (liturgia)
* Tridentiininen messu

## Lähteet
Jukka Hakkarainen

**Jukka Antero Hakkarainen** (s. 11. tammikuuta 1977 Helsinki) on suomalainen entinen jääkiekkopuolustaja. 

Hakkaraista on tituleerattu usein Kiekko-Vantaa-ikoniksi. Hakkarainen on kirjauttanut 2000-luvun vaihteessa K-Vantaan noustessa Mestikseen 211 runkosarjan ottelua, joissa pistemäärä 43+67=110. Sekä ottelujen että tehtyjen pisteiden määrä on Kiekko-Vantaan seurahistoriassa puolustajien osalta ennätyksellinen. Yhteensä Hakkaraiselle kertyi kausia KiVassa 12. 

Hakkaraiselta löytyy myös liigakokemusta Tampereen Ilveksestä 16 ottelun verran kaudelta 2002–2003. Hakkarainen on voittanut myös Ranskan mestaruuden HC Molhousen riveissä 2004–2005.

Hakkarainen pelasi 7-vuotiaasta juniorista asti K-Vantaan paidassa yhtä Ranskan kautta lukuun ottamatta. Hakkarainen lopetti kiekkouransa vuonna 2007, ja 6. joulukuuta 2007 Jukka Hakkaraisen paita numero 7 nostettiin Tikkurilan Valtti-areenan kattoon. Samana päivänä vuotta myöhemmin nostettiin hallin kattoon myös Hakkaraisen hyvän ystävän ja pitkäaikaisen pelikaverin, Petri Pitkäjärven, numero 10.

Peliuransa jälkeen Hakkarainen siirtyi erotuomariksi.

## Saavutukset ja palkinnot
* Sarjanousu I-divisioonaan 1999–2000 (Kiekko-Vantaa)
* Hopeaa 2002–2003
* Numero 7 jäädytetty Valtti Areenan kattoon.
* Ainoa Kiekko-Vantaan puolustaja, joka on yltänyt urallaan yli 100 tehopisteeseen.
* Kiekko-Vantaa puolustajista suurin ottelumäärä kautta aikojen (211 runkosarjan ottelua ja 28 play offs -ottelua)

## Lähteet
* Mestis henkilökuva: Jukka Hakkarainen - vantaalainen kiekkolegenda
* Kiekko-Vantaa jäädyttää Jukka Hakkaraisen pelinumeron
* Hakkaraisen seiska Tikkurilan hallin kattoon

## Aiheesta muualla
* Youtube: Paidanjäädytystilaisuus to 6.12.2007
Keijo Airola

**Keijo Johannes Airola** (30. huhtikuuta 1935 Turku – 3. marraskuuta 2015 Turku) oli suomalainen jalkapalloilija.

Välihyökkääjänä pelannut Airola edusti urallaan Turun Terästä 1953, Turun Pyrkivää 1954–1956, Valkeakosken Hakaa 1957–1961 ja Turun Tovereita 1962–1966. Hän voitti Suomen mestaruuden Pyrkivässä 1954 ja Hakassa 1960, ja hopeaa vuonna 1957 ja pronssia vuosina 1959 ja 1961 (Haka). Airola voitti myös Suomen Cupin kahdesti Hakassa 1959 ja 1960. Kaikkiaan Airola pelasi 8 kauden aikana 145 pääsarjatason ottelua, joissa hän teki 65 maalia. 

Airola pelasi vuosina 1959–1960 maajoukkueessa yhteensä 2 maaottelua. Jääkiekkoa hän pelasi pelasi mestaruussarjassa vuosina 1957–1959 Turun Palloseurassa.

Keijo ("Keppari") Airola lähetettiin 1930–1940 lukujen taitteessa sotalapseksi Ruotsiin. Sotien jälkeen hän palasi kotiinsa Turun Kurjenmäkeen, missä hän liittyi Turun Teräkseen, jossa pelasi jalkapalloa ja jääkiekkoa. Airolan kyvyt huomattiin ja hän siirtyi vuonna 1954 Turun Pyrkivään. Käytyään ruotsinkielisen kauppaopiston  Valkeakosken Haka kiinnostui hänestä. Hän sai 1957 työpaikan Yhtyneissä Paperitehtaissa ja oli monta vuotta Juuso Waldenin "oikea käsi". 1960-luvun alkupuolella Airola muutti takaisin Turkuun, jossa hän toimi Yhtyneitten Paperitehtaitten aluemyyntipäällikkönä. Hän liittyi Turun Tovereihin, jossa pelasi 1. divisioonassa useita vuosia. Talvella hän pelasi jääkiekkoa sekä Valkeakoskella että Turussa Turun Palloseuran riveissä. 1970-luvun alussa Airola muutti pääkaupunkiseudulle ja perusti paperialan konsulttifirman. Vaimonsa kuoleman jälkeen hän muutti takaisin Turkuun lastensa kanssa.

Airolalle on myönnetty Hakan kunniaviiri. Vuosina 1967 ja 1969 hän oli Turun piirin edustajana liittokokouksissa. Airola harrasti ulkoilun ohella pöytätennistä. 

## Lähteet
Tauno Aitio

**Tauno Olavi Aitio** (17. syyskuuta 1917 Turku – 30. syyskuuta 1996) oli suomalainen jalkapalloilija.

Keskustukena pelannut Aitio edusti koko uransa ajan 1937–1952 Turun Palloseuraa. Hän oli hankkimassa TPS:lle neljää Suomen mestaruutta (1939, 1941, 1945 ja 1949) ja neljää SM-hopeaa. Kaikkiaan Aitio pelasi 14 kauden aikana 176 pääsarjatason ottelua.

Suomen maajoukkueessa Aitio pelasi yhden maaottelun 1943 Unkaria vastaan.

Aitio saavutti mestaruuden myös käsipallossa Turun Palloseurassa 1944.

Aitio kuului TPS:n johtokuntaan ja harrasti torvisoittoa. Hän oli ammatiltaan liikennetarkastaja.

## Lähteet
Ida-Theres Nerell

**Ida-Theres Nerell** (o.s. **Karlsson**, s. 18. huhtikuuta 1983 Boden) on ruotsalainen naispainija, MM-mitalisti ja Euroopan mestari.

Nerell on voittanut neljä MM-mitalia ja seitsemän EM-mitalia, joista viisi kultaisia. Ateenan kesäolympialaisissa 2004 Nerell oli neljäs ja Pekingin kesäolympialaisissa 2008 viides.

Nerell paini vuoden 2011 MM-kilpailuissa pronssia ja maapaikan Lontoon kesäolympialaisiin. Hänen sijastaan olympialaisiin valittiin kuitenkin Sofia Mattsson. Nerell oli päätökseen tyytymätön ja on kilpapainia jatkaakseen pohtinut kansalaisuuden vaihtoa.

## Lähteet
* Profiili foeldeak.com:in painitietokannassa 
* Profiili Ruotsin olympiakomitean sivustolla 
* Ida-Theres Karlsson-Nerell Biography and Olympic Results  Olympics at Sports-Reference.com 
* Profiili FILA:n sivustolla 

### Viitteet
Española

**Española**  on vanhin ja eteläisin  saari Ecuadorille kuuluvilla Galápagossaarilla. Se on muodostunut yhdestä, jo sammuneesta tulivuoresta, jonka kaldera on keskellä saarta. 

Españolalla on hyvin vähän kasvillisuutta. Sen laajat hiekkapohjaiset lahdet houkuttelevat paikalle merileijonia. Saarella on myös endeemisiä lintulajeja. Monet matkailijat tulevat sinne katsomaan albatrosseja ja sinijalkasuulia. Melkein kaikki maailman  galapagosinalbatrossit pesivät Españolalla.  

## Lähteet

## Aiheesta muualla
Suomen Pikakirjoittajayhdistys

**Suomen Pikakirjoittajayhdistys** on vuonna 1872 perustettu suomalainen yhdistys, jonka tarkoituksena on pikakirjoituksen kehittäminen, pikakirjoitustaidon levittäminen ja pikakirjoittajien etujen valvominen. Yhdistys julkaisee
''Pikakirjoituslehteä'', joka ilmestyy neljästi vuodessa. Yhdistyksen puheenjohtajana on toiminut vuodesta 1999 Niklas Varisto.

## Historia

Suomessa oli käytetty pikakirjoitusta vuodesta 1862 lähtien. Vuoden 1871 syyskuussa kymmenkunta pikakirjoittajaa kokoontui keskustelemaan ja päättämään pikakirjoittajayhdistyksen perustamisesta. Senaatti vahvisti yhdistyksen säännöt 16. tammikuuta 1872.

Yhdistyksen merkittävimpiä tehtäviä on ollut pikakirjoittajien järjestäminen valtiopäiville, jota se hoiti vuoteen 1908 saakka, jolloin eduskunta perusti oman pikakirjoituskanslian.

Yhdistys on järjestänyt pikakirjoituskursseja ja nopeusharjoituksia sekä julkaissut pikakirjoitusaiheista kirjallisuutta, muun muassa lyhenneluetteloita ja oppaita suomen kielen pikakirjoitusjärjestelmän käyttämisestä muiden kielten kirjoittamiseen.

## Lähteet
Kokki, varas, vaimo ja rakastaja

**Kokki, varas, vaimo ja rakastaja** (*The Cook, the Thief, His Wife & Her Lover*) on englantilaisen Peter Greenawayn 1989 ohjaama ja käsikirjoittama taide-elokuva. Päärooleissa nähdään Richard Bohringer, Michael Gambon, Helen Mirren ja Alan Howard. Filmin groteskit mätänemisen ja ihmisruumiin kuvaukset sekä formalistinen ilmaisu pantiin merkille jo tuoreeltaan.

Greenawayn kuuluisimpiin elokuviin lukeutuva, visuaalisesti kunnianhimoinen rikosdraama kertoo öykkärimäisen ja mässäilyyn taipuvaisen rikollispomon (Michael Gambon) hienostuneesta vaimosta (Helen Mirren), joka aloittaa salaisen rakkaussuhteen kirjakauppiaan kanssa.

Samalla kun ruokalajit pöydässä vaihtuvat, ruumiiden määrä lisääntyy ja kolmiodraama kärjistyy kohti vääjäämätöntä ja veristä huippuaan.

## Tuotanto
Jean-Paul Gaultier suunnitteli asusteet ja Michael Nyman sävelsi musiikin, joka käsitti hänen vuoden 1985 sävellyksensä *Memorial*. Tuo sävellys oli alun perin sävelletty ja omistettu Heysel-stadionin onnettomuudessa surmansa saaneiden muistolla. Giorgio Locatelli loihti dramaturgisesti keskeiset ruokatarjoilut.

## Levitysversioita
Filmin alkuperäinen kesto on 124 minuuttia. Lapsille sopimattomaksi arvioitu sisältö aiheutti paineita siistityn version liikkeelle laskemiseen ja leikkaamattoman teoksen rinnalla 1990-luvulla jakeluun asetettiin 95-minuuttiseksi leikattu VHS-versio, joka suunnattiin lähinnä suurimpia jakelijoita varten.

## Arvioita

*[[Video-opas|Video-oppaassa]]* vuodelta 1994 Kati Sinisalo arvioi elokuvan 117-minuuttista VHS-julkaisua näyttäväksi 1980-luvun sielunmaisemaksi ja antoi sille neljä tähteä viidestä.

## Lähteet

## Aiheesta muualla
*''The Cook, the Thief, His Wife & Her Lover'' at petergreenaway.org.uk
Nationwide Arena

**Nationwide Arena** on urheilu- ja messuareena, joka sijaitsee Columbuksessa Ohiossa. Se on NHL-jääkiekkoliigassa pelaavan Columbus Blue Jacketsin kotiareena. Sitä ovat käyttäneet myös Columbus Destroyers, Ohio Junior Blue Jackets ja Columbus Landsharks.

Areena sai nimensä alun perin suurimman osan areenasta omistaneen vakuutusyhtiö Nationwide Mutual Insurance Companyn mukaan. Nationwide ja The Columbus Dispatch -lehti myivät osuutensa vuonna 2012 nykyiselle omistajalle. Nimitys Nationwide Arena pysyy vuoteen 2022 asti.

Ensimmäinen areenalla järjestetty tapahtuma oli 8.–9. syyskuuta 2000 järjestetty "Soul to Soul" -kiertue, jossa oli mukana Tim McGraw ja Faith Hill.

## Tapahtumia
* WWE King of the Ring 2002 ja WWE Bad Blood 2004
* 
* Britney Spearsin kiertueen Dream Within a Dream Tour ensikonsertti. Se myytiin loppuun kymmenessä minuutissa.
* AC/DC:n Stiff Upper Lip Tourin konsertti 4. huhtikuuta 2001
* Genesis vieraili Turn It On Again: The Tourillaan 22. syyskuuta 2007
* Useat vapaaottelutapahtumat, kuten UFC 68, UFC 82 ja UFC 96
* NHL:n tähdistöottelu 2015 järjestetään areenalla

## Kuvia

Kuva:NationwideArena.jpg| Sisäkuvaa Blue Jacketsin ottelun aikana
Kuva:Nationwide arena.jpg|Jäätason kuva
Kuva:Columbus-ohio-nationwide-arena.jpg|Hallin edusta
Kuva:Blue Jackets Cannon.jpg|Areenalla oleva tykki


## Lähteet

## Aiheesta muualla

*Virallinen kotisivu
Karhunpäivä

**Karhunpäivää **(vir. *karusepäev*, 'karhusenpäivä') on vietetty joillakin alueilla Virossa heinäkuun 13. päivän tienoilla. Tuolloin palvottiin karhua vahinkojen ja vaaran välttämiseksi. Vanhimmat kirjalliset lähteet juhlasta ovat vuodelta 1680. Kansatieteilijä Kustaa Vilkuna on arvellut, että samantapaista päivää olisi muinaisuudessa voitu viettää myös Suomessa, mutta kansanomaisia merkkejä päivän vietosta ei ole Suomesta tallennettu.   

## Katso myös

* Karhunpalvonta
* Peijaiset

## Lähteet
American Airlines Center

**American Airlines Center** on sisäpalloiluhalli Dallasissa, Texasissa, Yhdysvalloissa. Se maksoi 420 miljoonaa USA:n dollaria. Sillä on kolme pääasiallista käyttäjää:

*Dallas Stars, NHL
*Dallas Mavericks, NBA
*Dallas Desperados, Arena Football League

## Tapahtumat
* 55:s 
* WWESurvivor Series 2003, WWE Night of Champions ja useita eri Raw, WWE Friday Night, SmackDown ja ECW tapahtumia

## Muuta
* American Airlines Center kuvattiin Simpsonit TV-sarjan 20 tuotantokauden kahdeksannessa jaksossa nimellä "Dallas Arena"". Areenan edustalla on kyltti, jossa mainostetaan Mavericksin ja "Springfield Celticsin" välistä ottelua.
* 2006 pelattiin NBA:n finaalit Dallas Mavericksin ja Miami Heatin kanssa. Ongelmaksi muodostui molempien areenoiden nimet, sillä molempia sponsoroi American Airlines. Fanien keskuudessa sarja saikin nimen American Airlines series.

## Kuvia

Kuva:AmericanAirlinesCenterStarsInterior2007.jpg|Halli sisältä ennen Starsin ottelua
Kuva:AACMAVS.jpg|Kuvaa sisältä ennen Mavericksin ottelua
Kuva:American Airlines Center 02.jpg|Areena AT&T Plazan puolelta


## Lähteet
Frederick Dobson Middleton

**Frederick Dobson Middleton** (4. marraskuuta 1825, Belfast, Irlanti – 25. tammikuuta 1898) oli brittiläinen kenraali. Hän osallistui maorisotaan ja sepoykapinaan, mutta parhaiten hänet tunnetaan osallistumisesta Saskatchewanin kapinaan.

## Sotilasura
Middleton sai koulutuksensa Englannissa, Maidstone Grammar Schoolissa ja Royal Military Collegessa, Sandhurstissa. Hänen ensimmäisen komennuksensa 30. joulukuuta 1842 oli 58. jalkaväkirykmentissä, josta hänet kaksi vuotta myöhemmin siirrettiin Uuteen Etelä-Walesiin, merimatkalla hän toimi vankilalaivan vartijana ja määränpäässä pahamaineisen Norfolkinsaaren vankileirillä vuoteen 1845 saakka. Maorisotien puhjettua hänet siirrettiin Uuteen-Seelantiin, jossa hänet tunnettiin urheudestaan. 18. elokuuta 1848 hänet ylennettiin luutnantiksi ja siirtyi 96. jalkaväkirykmenttiin Intiassa. Hänen joukkoosastonsa palatessa Englantiin hän siirtyi 29. jalkaväkirykmenttiin Burmassa. Hän oli mukana Sepoykapinassa 1857–1858. Hän palasi joukko-osastonsa mukana Englantiin 1859. 1861–1862 hän palveli Gibraltarilla ja Maltassa. 1867 hänen joukko-osastonsa siirrettiin Kanadan, mutta Middleton oli parhaillaan suorittamassa Musketti-koulutusjaksoa, hän seurasi osastooaan seuraavana vuonna. 13. kesäkuuta 1884 hänet nimitettiin Kanadan armeijan kenraaliksi, jossa hän toimi vuosina 1884–1890. Hän hävisi Fish Creekin taistelun métisejä vastaan, mutta sai murskavoiton merkittävässä Batochen taistelussa. Britannian kuningatar Viktoria löi hänet ritariksi ja hänet palkittiin 20&nbsp;000 dollarin rahasummalla sotasaavutuksistaan. Kanadan tehtavän päätyttyä hän palasi takaisin Englantiin jossa hänet nimitettiin kruununjalokivien vartijaksi.

## Lähteet
Helsingin Urkukesä

**Helsingin Urkukesä** on Helsingin kirkoissa järjestettävä Suomen laajin urkufestivaali, jossa soitetaan yli sata konserttia kesän aikana. Joissakin konserteissa urkujen kanssa esiintyvät myös muut soitinsolistit, laulajat, lauluyhtyeet tai kuorot. Konsertteja pidetään Johanneksenkirkossa, Kallion kirkossa, Suomenlinnan kirkossa, Tuomiokirkossa ja Vanhassa kirkossa. Tapahtuman järjestävät Helsingin tuomiokirkkoseurakunta,  Johannes församling ja Kallion seurakunta.

Konsertteja soitetaan sekä päivisin että iltaisin, ja niissä esiintyvät paitsi paikalliset kirkkomuusikot niin myös ulkomaiset urkutaiteilijat. Päiväkonserttien kesto on 15–30 minuuttia ja iltakonserttien noin tunti. Konserttien ohjelmiin sisältyy niin perinteistä urkumusiikkia kuin myös moderneja sävellyksiä. Moneen konserttiin on vapaa pääsy ja osaan kerätään pieni pääsymaksu.

Helsingin Sanomissa oli 2. heinäkuuta 1978 ilmoitus, jossa kerrottiin, että Helsingin tuomiokirkon urkukesä -78 järjestää konsertin sunnuntaisin kello 20. Tuomiokirkon urkukesä -tapahtuma jatkui vasta 1990-luvulla, sillä Helsingin Sanomat kertoi 1. kesäkuuta 1990, että Tapani Valsta, urut, aloittaa sunnuntaina Tuomiokirkon urkukesän. Konsertit järjestettiin kello 20 jokaisena kesäsunnuntaina. Vuonna 1994 konserttisarjan nimenä oli Urkukesä ja konsertteja järjestettiin edelleen Tuomiokirkossa. Sarjan nimi vaihtui taas 1997. Nyt nimenä oli Helsingin urkukesä&nbsp;-97 ja konsertit pidettiin Tuomiokirkossa kello 20. Vuonna 1999 konserttisarjan nimi lyhentyi. Helsingin urkukesän avajaiskonsertti pidettiin nyt Johanneksen kirkossa 2. kesäkuuta 1999.

Tapahtuman sittemmin toteuttavan Helsingin Urkukesäyhdistys ry:n mukaan vuosi 2024 on 23. toimintavuosi. Yhdistys on merkitty yhdistysrekisteriin 2002.

## Katso myös
* Helsingin urkufestivaali
* Lahden kansainvälinen urkuviikko

## Lähteet

## Aiheesta muualla
*Helsingin Urkukesän kotisivu
Urkuyö ja aaria

**Urkuyö ja Aaria** -festivaali on koko kesän kestävä läntiseen taidemusiikkiin painottuva tapahtuma Espoossa.  

Tapahtumaa on järjestetty vuodesta 1986 Espoon tuomiokirkossa, keskiaikaisessa harmaakivikirkossa. Urkuyö ja Aarian konsertit pidetään aina torstai-iltaisin kesäkuun alusta elokuun loppuun. Suomen pisin kesätapahtuma on kasvanut alkuvuosien urkumusiikkisarjasta monipuoliseksi musiikkifestivaaliksi, jonka ohjelman perustana on taidemusiikki liedeistä ja urkumusiikista kirkkomusiikin suurteoksiin. Konserteissa on voinut lisäksi kuulla esiintyjiä kansanmusiikista tangoon ja jazziin.

Urkuyö ja Aarian konserteissa on esiintynyt useita kansainvälisiä ja kotimaisia eturivin taiteilijoita ja kokoonpanoja. Festivaalilla ovat esiintyneet muun muassa oopperalaulajat Camilla Nylund, Soile Isokoski, Jorma Hynninen, Jaakko Ryhänen, Matti Salminen, Anu Komsi, Johanna Rusanen-Kartano, Tommi Hakala, Monica Groop, Lilli Paasikivi, Esa Ruuttunen, Tuomas Katajala, Dilbér ja Nicolai Gedda, urkurit Kalevi Kiviniemi, Ville Urponen, Jan Lehtola, Tapio Tiitu, Petur Sakari, Guy Bovet ja Simon Johnson sekä pianistit Ralf Gothoni, Ilkka Paananen, Ilmo Ranta, Paavali Jumppanen, Maija Weitz, Kristian Attila ja Tuula Hällström. 

Kuoroista festivaalilla on kuultu mm. Tapiolan Kamarikuoroa, Cantores Minoresia, Musiikkitalon Kuoroa, Tapiolan kuoroa, Dominantea, Candominoa ja NFK Children's Choir, ja orkestereista Tapiola Sinfoniettaa, Suomen kansallisoopperan orkesteria, Suomalaista barokkiorkesteria, Helsingin Barokkiorkesteria ja Lohjan kaupunginorkesteria. Lisäksi konserteissa ovat esiintyneet muun muassa harmonikkataiteilija Maria Kalaniemi, pianisti Timo Alakotila, kitaristi Marzi Nyman, saksofonistit Juhani Aaltonen, Jukka Perko ja Sakari Kukko, tango-orkesteri Guardia Nueva ja Kaartin soittokunnan vaskiyhtye. 

Festivaalia järjestää Urkuyö ja Aaria ry ja sen taiteellisena johtajana toimii pianisti ja kapellimestari Erkki Korhonen elokuun 2021 loppuun saakka. Uudeksi taiteelliseksi johtajaksi on nimitetty tenori Tuomas Katajala, jonka kolmivuotiskausi alkaa syyskuussa 2021. Urkuyö ja Aarian taiteellisena johtajana ovat aikaisemmin toimineet festivaalin perustaja, urkuri ja dir. mus. Matti Vainio (1986–2005), kapellimestari ja säveltäjä Kari Tikka (2005–2011) sekä kapellimestari ja kuoronjohtaja Hannu Norjanen (2011–2016). 

Tapahtuma on Finland Festivals -organisaation jäsenfestivaali. 

## Aiheesta muualla
* Urkuyö ja Aaria -festivaalin kotisivut
Puun päivä

**Puun päivä** on vuosipäivä, jolloin yksilöitä ja yhteisöjä kehotetaan istuttamaan puita. Suomessa puun päivä on 27. syyskuuta Vesan päivänä. Päivän tarkoitus on kiinnittää huomiota puiden ja metsien merkitykseen ja suojeluun. 

## Katso myös
* Tree City USA

## Lähteet

## Aiheesta muualla
* Puun päivä 27.9.
*The History of Arbor Day
Moorhead (Minnesota)

**Moorhead** on kaupunki Yhdysvaltain keskilännessä sijaitsevassa Minnesotassa. Kaupunki sijaitsee osavaltion länsirajalla Red Riverin varrella. Moorheadin asukasluku oli vuoden 2018 arvion mukaan 43&nbsp;349. Kaupungin väkiluku kasvoi vuosina 2010–2018 9,9 prosenttia. Moorhead muodostaa osavaltiorajan yli ulottuvan Fargo-Moorheadin metropolialueen, jonka asukasluku on yli 200&nbsp;000.

Moorhead on perustettu vuonna 1871. Nykyisin siellä on neljä korkeakoulua. Valtaosa kaupungin väestöstä periytyy norjalaisista, saksalaisista ja ruotsalaisista.

## Lähteet

 
## Aiheesta muualla
Gustaf Lindberg

**Gustav Adolf ”Gustaf” Lindberg** () oli suomalainen poliitikko. Hänen puolueensa oli Ruotsalainen kansanpuolue. 

Lindberg valittiin eduskuntaan kolmissa vaaleissa, 1924, 1927 ja 1929, ja hän toimi kansanedustajana kuuden vuoden ajan, toukokuusta 1924 lokakuuhun 1930. Hän edusti Uudenmaan läänin vaalipiiriä. Eduskunnan valiokunnista hän vaikutti kulkulaitosvaliokunnassa, sotilasasiainvaliokunnassa, suuressa valiokunnassa ja työväenasiainvaliokunnassa. Hän toimi poliittisella urallaan myös Tuusulan kunnallislautakunnan ja kunnanvaltuuston jäsenenä.

Kansakoulun, maanviljelyskoulun ja kansanopiston käynyt Lindberg oli varsinaiselta ammatiltaan maanviljelijä. Hän viljeli maata synnyinkunnassaan Tuusulassa.

Lindbergin isä oli maanviljelijä August Emil Lindberg ja äiti Amanda Fredrika Lindqvist. Hänen puolisonsa oli Anna Maria Malmlund, jonka kanssa hän avioitui vuonna 1913. Gustaf Lindberg kuoli syyskuussa 1932, 50-vuotiaana.

## Lähteet
Eddie Gerard

**Edward George "Eddie" Gerard** (10. lokakuuta 1890 Ottawa, Ontario – 12. joulukuuta 1937) oli kanadalainen jääkiekkoilija.  Hän pelasi ammattilaisena 10 kautta kotikaupunkiseura Ottawa Senatorsissa, jonka auttoi useasti Stanley Cup -voittoihin, kunnes lopetti pelaajana 1923. Hän jatkoi valmentajana ja voitti siinäkin ominaisuudessa Stanley Cupin 1926.

## Saavutuksia ja palkintoja
* neljä Stanley Cupia,
* Ottawa Senatorsin kapteenina 1919-23,
* Hockey Hall of Fameen 1945 ensimmäisessä sisäänotossa.
Charles de Tornaco

**Charles de Tornaco** (7. kesäkuuta 1927 Brysselin kaupunki, Bryssel, Belgia – 18. syyskuuta 1953 Modena, Italia) oli belgialainen F1-kuljettaja. Hän osallistui neljään ja pääsi starttamaan kahteen F1-osakilpailuun kausina 1952–1953. Hän oli parhaimmillaan seitsemäs Belgian GP:ssä 1952.

De Tornaco oli Ecurie Belgiquen osaomistaja. Tiimi muuttui pian Ecurie Francorchampsiksi. 

De Tornaco joutui onnettomuuteen vuoden 1953 Modenan GP:n harjoituksissa: hänen autonsa pyöri ympäri aiheuttaen vakavat pää- ja niskavammat. Hän kuoli matkalla sairaalaan.

## Lähteet
Frank Dochnal

**Frank J. Dochnal** (8. lokakuuta 1920 Saint Louis, Missouri – 7. heinäkuuta 2010 Saint Louis, Missouri) oli yhdysvaltalainen kilpa-autoilija. Hän osallistui yhteen Formula 1 -osakilpailuun kaudella 1963, Meksikon GP:hen. Kisaa edeltävissä harjoituksissa hänen Cooper-Climax T51 -autonsa vaurioitui pyörähdettyään ympäri sateisella radalla, eikä hän päässyt starttaamaan kilpailuun. Hän siirtyi kisamekaanikoksi tämän jälkeen.

## Lähteet
GDR

**GDR** voi viitata johonkin seuraavista:

* *German Democratic Republic*, Itä-Saksan eli DDR:n englanninkielinen nimi, siitä juontunut lyhenne GDR oli myös maan koodi olympialaisissa
* *Global Depositary Receipt*, ulkomaisen yhtiön osaketta vastaava talletustodistus
* *Gauche démocrate et républicaine*, Vasemmistorintama, ryhmä Ranskan kansalliskokouksessa
* Ginga Densetsu Riki, japanilainen manga
Santa Cruz (Galápagossaaret)

**Santa Cruz**  on toiseksi suurin saari Ecuadorille kuuluvilla Galápagossaarilla. Se on muodostunut yhdestä, jo sammuneesta tulivuoresta. Saaren pinta-ala on 986 neliökilometriä. Sillä sijaitsee Puerto Ayora, saarten suurin asutuskeskus, jossa on lähes 10&nbsp;000 asukasta. 

Saaren pohjoisrannalla on Caleta Tortuga Negran mangrovelaguuni, jossa tavataan kilpikonnia, haita, ja rauskuja sekä monia vesilintuja.
 
## Lähteet

## Aiheesta muualla
Repo! The Genetic Opera

**Repo! The Genetic Opera** on vuonna 2008 ensi-iltansa saanut yhdysvaltalainen musikaalielokuva. Elokuvan on ohjannut Darren Lynn Bousman, ja pääosissa esiintyvät muun muassa Alexa Vega, Anthony Stewart Head, Paris Hilton ja Sarah Brightman. Elokuva perustuu musikaaliin, jonka ovat kirjoittaneet ja säveltäneet Darren Smith ja Terrance Zdunich.

## Katso myös
*Repo! The Genetic Opera soundtrack

## Aiheesta muualla
* Internet Movie Database
Rajametsän tarinoita

**Rajametsän tarinoita** on suomalainen vuonna 2004 valmistunut 12-osainen televisiosarja. Sarjaa on esittänyt Yle TV2. Sarja kertoo kahdesta nuoresta lapsesta Tuulista ja Joonaksesta, jotka menevät kesäksi mummolaan.

Saara Cantellin ohjaaman sarjan tuotti Jarowskij Finland Oy Katri Mannisen ja Antti Pesosen käsikirjoituksen pohjalta. Pääosissa esiintyivät Ruth Svahn, Niklas Toivainen, Laila Räikkä, Auvo Vihro ja Irma Junnilainen.

## Lähteet
Vuoden 1918 riisimellakat

**Vuoden 1918 riismellakoiksi** () kutsutaan Japanissa heinä-syyskuussa vuonna 1918 tapahtuneita mellakoita, jotka johtivat Terauchi Masataken hallinnon kaatumiseen.

## Syyt

Riisin hinnan jyrkkä nousu aiheutti taloudellisia vaikeuksia erityisesti maaseudulla. Riisinviljelijöiden riisistä saama hinta ei noussut riisin jälleenmyyntihinnan noususta huolimatta, joten viljelijät kokivat vihaa riisin jälleenmyyjiä ja valtion virkamiehiä kohtaan. Riisin hinnan nousu liittyi ensimmäisen maailmansodan jälkeiseen inflaatiokierteeseen, jonka myötä useimpien kulutustavaroiden hinnat nousivat. Siperian intervention myötä Venäjä otti takaisin haltuunsa Siperian, mikä entisestään nosti riisin hintaa kun Japanin hallitus osti riisinviljelijöiden varastot Siperiassa olevien joukkojen käyttöön. Hallitus epäonnistui taloudenhoidossa ja levottomuudet levisivät maaseudulta kaupunkeihin.

## Mellakat

Mellakat olivat ennennäkemättömiä sekä laajuudeltaan että väkivaltaisuudeltaan. Levottomuudet alkoivat Toyaman prefektuurissa sijaitsevasta Uozun kaupungista 23. heinäkuuta 1918. Mielenosoitus alkoi rauhallisena vetoomuksena, mutta muuttui nopeasti mellakoiksi, ryöstelyksi ja lakoiksi. Syyskuun puoliväliin mennessä oli tapahtunut 623 mellakkaa joihin oli osallistunut yli 2 miljoonaa henkilöä. Noin 25&nbsp;000 mielenosoittajaa vangittiin ja heistä 8&nbsp;200 tuomittiin rikoksista eri asteisiin rangaistuksiin lievistä sakoista kuolemaantuomioon saakka.

Julkisen järjestyksen romahduksen myötä pääministeri Terauchi jätti hallituksensa eronpyynnön 29. syyskuuta 1918.

## Aiheesta muualla
Folke Birgerinpoika

**Folke Birgerinpoika** (myös *Folke jarl*, kuoli 1210) oli Ruotsin jaarli kuolemaansa asti. Hän kuului mahtavaan Bjälbo-sukuun ja hänen vanhempansa olivat luultavasti Birger Brosa ja Brigida, Norjan kuninkaan Harald Gillen tytär. Historiallisissa teksteissä mainitun "Folke jarlin" on tulkittu olevan Birger Brosan poika Folke. Kaikkiaan Folken elämästä on säilynyt niukalti tietoa. Hänen tiedetään saaneen surmansa Gestilenin taistelussa vuonna 1210, jossa hän soti Eerikin suvun puolella Sverker Kaarlenpoikaa vastaan. Folkesta tuli jaarli luultavasti Lenan taistelun jälkeen vuonna 1208, jossa jaarli Knut Birgerinpoika, Birger Brosan poika, kaatui.

Gestrilenin taistelussa Folke mainitaan Folkungien päällikkönä. 

Folkella oli kaksi poikaa, Sune ja Holmger. Sune tunnetaan keskiajalla suositusta laulusta "Vreta klosterrov". Sunen tytär Katarina meni naimisiin kuningas Eerik Eerikinpojan kanssa. Holmger puolestaan on Ama-suvun kantaisä.

## Lähteet
* 

### Viitteet
Teuvo Andelmin

**Teuvo Andelmin** (s. 22. huhtikuuta 1948) on suomalainen jalkapalloilija ja jääkiekkoilija.

Keskikentällä pelannut Andelmin edusti Turun Palloseuraa 1965–1974. Hänen noustessa edustusjoukkueen kokoonpanoon TPS pelasi vielä 1. divisioonassa mutta nousi heti seuraavaksi kaudeksi mestaruussarjaan. Andelmin voitti TPS:ssa kolme Suomen mestaruutta 1968, 1971 ja 1972 sekä kolme A-juniorien Suomen mestaruutta 1964, 1965 ja 1966. Päätettyään uransa Turun Palloseurassa hän pelasi vielä vuosina 1975–1981 Hirvensalon Heitossa toista ja kolmatta divisioonaa. Kaikkiaan Andelmin pelasi 9 kauden aikana 171 pääsarjatason ottelua, joissa hän teki 40 maalia.

Andelmin pelasi vuonna 1969 maajoukkueessa kaksi A-maaottelua.

Jalkapallon ohella Andelmin pelasi jonkin aikaa myös jääkiekkoa. Hän pelasi Turun Palloseurassa kaksi kautta SM-liigassa vuosina 1966–1968 ja sai SM hopeaa.

## Lähteet
Neljä veljeä

**Neljä veljeä** () on vuonna 2005 julkaistu yhdysvaltalainen elokuva. Sen ohjasi John Singleton ja pääosissa ovat Tyrese Gibson, André Benjamin, Mark Wahlberg ja Garrett Hedlund. Evelyn Mercer (Fionnula Flonagan) on äititeresamainen kaikkien rakastama pyhimys, joka on pitkän elämänsä aikana adoptoinut neljä toivottomilta tapauksilta vaikuttavaa poikaa. Bobby (Mark Wahlberg), Angel (Tyrese Gibson), Jeremiah (André Benjamin) ja Jack (Garrett Hedlund) ovat kaikki entisiä pikkuroistoja ja läheisiä kuin oikeat veljekset. Kun Evelyn kuolee lähikaupan ryöstön yhteydessä, palaavat kaikki neljä veljestä vanhaan kotikaupunkiinsa ja vannovat kostoa. Aikuisiksi varttuneet pojat alkavat selvittää äitinsä surmaa ja löytävät taustalta hieman isomman jutun.

## Näyttelijät

## Lähteet

## Aiheesta muualla
*